text: Cigarettyv anholdt
  11 maj 2012 kl. 07.09
  En 24-årig mand blev i aftes anholdt efter to butikstyverier i Kolding, skriver Radio VLR.
  Ved 19.30-tiden indfandt manden sig i en kiosk på Seest Bakke, hvor han stjal 10 pakker North State cigaretter. Butiksejeren tog fat i tyven, men blev væltet omkuld - og tyven stak af.
  Blot en halv time senere var den 24-årige mand igen på spil. Denne gang i Rema 1000 på Kløvervej. Her stjal han 10 kartoner cigaretter. Her lykkedes det butikspersonalet, at tilbageholde manden, indtil politi kom til stedet.
  Den 24-årige mand blev anholdt, fortæller vagtchef hos Sydøstjyllands Politi, Henrik Dam.
  